ಪಿಲಿಫೀನ್ಸ್ನಲ್ಲಿ 7.0 ತೀವ್ರತೆಯ ಭೂಕಂಪನ: 5 ಜನ ಸಾವು, 150 ಕ್ಕೂ ಅಧಿಕ ಜನರಿಗೆ ಗಾಯ! masthmagaa.com: ಭೂಕಂಪ ಪೀಡಿತ ಉತ್ತರ ಪಿಲಿಫೀನ್ಸ್ನಲ್ಲಿ ನೂರಾರು ಸಣ್ಣ ಪ್ರಮಾಣದ ಕಂಪನಗಳು ಉಂಟಾಗಿವೆ. ಇದ್ರಿಂದ ಆತಂಕಗೊಂಡ ಜನರು ಮನೆಗಳನ್ನ ತೊರೆದು ಹೊರಗಡೆ ಮಲಗುವ ಪರಿಸ್ಥಿತಿ ಉಂಟಾಗಿತ್ತು ಅಂತ ವರದಿಯಾಗಿದೆ. ಬಳಿಕ 7.0 ತೀವ್ರತೆಯ ಭೂಕಂಪನ ಉಂಟಾಗಿದೆ. ಇದ್ರಲ್ಲಿ 5 ಜನ ಮೃತಪಟ್ಟಿದ್ದು, 150 ಕ್ಕೂ ಅಧಿಕ ಜನ ಗಾಯಗೊಂಡಿದ್ದಾರೆ ಅಂತ ಅಧಿಕಾರಿಗಳು ಹೇಳಿದ್ದಾರೆ. ಈ ಘಟನೆ ಅಲ್ಲಿನ ಅಬ್ರಾ ಪ್ರಾಂತ್ಯದಲ್ಲಿ ಸಂಭವಿಸಿದೆ. ಹಾಗೂ ನಿನ್ನೆಯಿಂದ ಪ್ರತಿ 15ರಿಂದ 20 ನಿಮಿಷದ ಅವಧಿಯಲ್ಲಿ ಸಣ್ಣ ಪ್ರಮಾಣ ಕಂಪನಗಳು ಉಂಟಾಗ್ತಿವೆ ಅಂತ ಪ್ರಾಂತ್ಯದ ನಿವಾಸಿಯೊಬ್ರು ಹೇಳಿದ್ದಾರೆ. masthmagaa.com